OpenLLM-France/wikimedia huggingface dataset:
# IRE

L'IRE (acrònom d'Institute of Radio Engineers) va ser una organització professional en el sector radioelèctric que va existir entre el 31 de desembre del 1912 i el 31 de desembre del 1962. L'1 de gener del 1963 es va fusionar amb l'AIEE (American Institute of Electrical Engineers) per a crear l'IEEE (Institute of Electrical and Electronics Engineers).

## Història

* 1912 : fundació a Nova York.
* 1906 : invenció del tub vàlvula de buit per Lee de Forest (president de l'IRE el 1930).
* 1950 : l'IRE té 21.000 socis.
* 1960 : l'IRE té 90.000 socis.
* 1963 : es va fusionar amb l'AIEE per a formar l'IEEE (Institute of Electrical and Electronics Engineers). L'AIEE tenia 57.000 socis i l'IRE 96.500.
El primer president de l'IRE va ser Robert H. Marriott, enginyer en cap de Wireless Company of America. Altres notables presidents de l'IRE van Irving Langmuir (1923), John H. Morecroft (1924), Lee deForest(1930), Louis A. Hazeltine (1936), Frederick E. Terman (1941), Arthur F. Van Dyck (1942), William R. Hewlett (1954), Ernst Weber (1959; també primer president de l'IEEE, 1963) i Patrick E. Haggerty (1962).

## Referències

* ↑ «100 Years of the Institute of Radio Engineers» (en anglès). IEEE Spectrum: Technology, Engineering, and Science News, 03-11-2017.
* ↑ «IRE History 1912-1963 - ETHW» (en anglès). http://ethw.org.+[Consulta: 3 novembre 2017].
# Polypedates longinasus

Polypedates longinasus és una espècie d'amfibi que viu a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & de Silva, A. 2004. Polypedates longinasus. Llista Vermella d'Espècies Amenaçades de la UICN 2006. Consulta: 8 d'abril del 2008.
# Cal (pel·lícula)

Cal és una pel·lícula dramàtica irlandesa de 1984 dirigida per Pat O'Connor i protagonitzada per John Lynch i Helen Mirren. Basada en la novel·la Cal escrita per Bernard MacLaverty que també va escriure el guió, la pel·lícula va ser presentada al Festival de Cinema de Cannes de 1984, on Mirren va guanyar el premi a la millor actriu. Ha estat doblada al català.

## Sinopsi

Cal és un noi catòlic de 19 anys que viu amb el seu pare en un barri protestant d'Irlanda del Nord. Quan un dia, després de diverses amenaces, els incendien la casa, Cal decideix entrar a l'IRA. El seu únic consol serà l'amor que sent per Marcella, una vídua el marit de la qual va ser un policia assassinat per la banda terrorista.

## Repartiment

* Helen Mirren com a Marcella
* John Lynch com a Cal
* Donal McCann com a Shamie
* Ray McAnally com a Cyril Dunlop
* John Kavanagh com a Skeffington
* Stevan Rimkus com a Crilly
* Catherine Gibson com a Mrs Morton
* Louis Rolston com a Dermot Ryan
* Tom Hickey com as Preacher
* Gerard Mannix Flynn com as Arty
* Seamus Forde com a Mr Morton
* Edward Byrne com a Skeffington Sr
* J. J. Murphy com a Man in Library
* Audrey Johnson com a Luc
* Brian Munn com a Robert Morton

## Recepció

A partir del 16 de març de 2011, el lloc web de revisions agregades Rotten Tomatoes ha registrat un 91% de respostes positives basades en 11 ressenyes.
Goldcrest Films va invertir 396.000 lliures en la pel·lícula i va recaptar 278.000. Van tenir unes pèrdues de 118.000 lliures.

## Referències

* ↑ «Cal». [Consulta: 13 novembre 2011].
* ↑ «Cal». Goita què fan, ara!. [Consulta: 19 gener 2023].
* ↑ Cal, Rotten Tomatoes. Accés el 19 de gener de 2023.
* ↑ Eberts, Jake; Illott, Terry. My indecision is final. Faber and Faber, 1990, p. 656.
# Institut d'Investigació Sanitària Pere Virgili

L'Institut d'Investigació Sanitària Pere Virgili (IISPV) és un institut en biomedicina i salut, ubicat a la ciutat de Tarragona.
L'IISPV es va crear el 2005 en el marc d’un acord científic entre: Institut Català de la Salut, l'Hospital Universitari Joan XXIII de Tarragona (HJ23), l'Hospital de Tortosa Verge de la Cinta (HTVC), l'Hospital Universitari Sant Joan de Reus (HUSJR), l'Hospital Psiquiàtric de la Universitat Institut Pere Mata de Reus (HPUIPM) i la Universitat Rovira i Virgili (URV). L'Institut és una entitat sense ànim de lucre que acull tots els investigadors que fan recerca sanitària i biomèdica a la Província de Tarragona.
L'objectiu principal del IISPV és gestionar els recursos de recerca interns i externs de manera eficient per proporcionar el millor servei possible als professionals de la salut. Així, el nostre objectiu final és millorar la salut i el benestar de la població en general i específicament de la població de Tarragona mitjançant la promoció, consolidació, traducció i valorització de la recerca biomèdica, tecnologies, desenvolupament i coneixement. L'Institut IISPV és actiu en quatre àrees de la biomedicina: Nutrició i metabolisme, Neurociències i salut mental, Salut i medi ambient, Oncologia i hematologia.

## Referències

* 1 2 «Institut d'Investigació Sanitària Pere Virgili (IISPV)». CERCA. [Consulta: 8 març 2021].
* ↑ «L'Institut d'Investigació Sanitària Pere Virgili rep un ajut europeu per internacionalitzar-se». Tarragona Digital, 19-02-2026. Arxivat de l'original el 19 d’octubre 2020 [Consulta: 8 març 2021].
* ↑ «Institut d’Investigació Sanitària Pere Virgili (IISPV)». El Punt Avui, 20-04-2019 [Consulta: 8 març 2021].
* 1 2 «Fundació Institut d'Investigació Sanitaria Pere Virgili». Plataforma de Innovación en Tecnologías Médicas y Sanitarias (ITEMAS). Arxivat de l'original el 30 de novembre 2020 [Consulta: 8 març 2021].

## Enllaços externs

* Institut d'Investigació Sanitària Pere Virgili (IISPV)
# Bloque Independentista de Cuchas

Bloque Independentista de Cuchas (BIC) és un bloc creat per Astral (antiga joventut d'Estat Aragonès), Estau Aragonés, Chobenalla Aragonesista (joventut de la CHA), A Enrestida, Sendicato d'os Treballadors d'Aragón i Puyalón el 2007 amb la intenció d'aplegar les organitzacions independentistes aragoneses en un mateix bloc que organitzi projectes en comú per a aconseguir la independència i el socialisme a Aragó.
Puyalón i Chobenalla formaven part de Chunta Aragonesista, però en 2004 Chobenalla en fou expulsada per la seva posició clarament independentista i revolucionària. Des de setembre del 2008 Estau Aragonés, membre fundador, i Astral, que són les seves joventuts, no formen part del BIC. El primer fou expulsat per serioses discrepàncies amb la resta d'organitzacions del bloc, i les seves joventuts, que eren membre col·laborador, abandonaren el bloc voluntàriament. Des que es creà el bloc, han estat diversos els actes que s'han realitzat, com el festival Esfendemos a Tierra a Artieda, jornades sobre sindicalisme, manifestacions en favor de la independència i el socialisme, participació en plataformes, barres i activitats alternatives a les Festes del Pilar, presència en les cincomarzadas, 23 d'abril, etc.
Des que en 2010, fruit de la confluència entre Astral i Chobenalla Aragonesista, es conformà l'actual Purna, que al seu torn en 2016 es va fusionar amb A Enrestida, el Bloque va deixar de tenir activitat, quedant conformat l'espai sobiranista amb Puyalón com a partit de referència i Purna com a col·lectiu juvenil i sindicat estudiantil, i SOA com el sindicat.

## Referències

* 1 2 Diaz, Martxelo. «El independentismo aragones busca articularse y aglutinar fuerzas» (en castellà). Gara, 24-04-2009. [Consulta: 20 agost 2022].
* ↑ «Artieda se llenará de música en la próxima edición del festival en defensa del territorio» (en castellà). Radio Huesca, 10-07-2013. [Consulta: 11 juliol 2021].
* ↑ «Las barras del Bloque Independentista cierran este sábado dedicando la jornada a los 8 de Yesa» (en castellà). Arainfo, 05-10-2015. [Consulta: 20 agost 2022].
* ↑ Lerin, Daniel. «15-N: Chobenalla y Purna» (en castellà). AraInfo, 15-11-2016.

## Enllaços externs

* Bloque Independentista de Cuchas Arxivat 2014-12-16 a Wayback Machine.
# Tombstoneïta

La tombstoneïta és un mineral de la classe dels òxids.

## Característiques

La tombstoneïta és un òxid de fórmula química (Ca$_{0.5}$Pb$_{0.5}$)Pb₃Cu$^{2+}$₆Te$^{6+}$₂O₆(Te$^{4+}$O₃)₆(Se$^{4+}$O₃)₂(SO₄)₂·3H₂O. És la primera espècie coneguda amb anions essencials de tel·lurat, selenat i sulfat. Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 76150.

## Formació i jaciments

Va ser descoberta a la mina Grand Central, situada al districte miner de Tombstone, dins el comtat de Cochise (Arizona, Estats Units), en forma de petits cristalls pseudohexagonals verds, de fins a 100 μm de diàmetre i 20 μm de gruix, trobats en cavitats en matriu de quars associats a rodalquilarita i jarosita. Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Tombstoneite» (en anglès). Mindat. [Consulta: 24 maig 2022].
* ↑ Kampf, Anthony R.; Mills, Stuart J.; Housley, Robert M.; Ma, Chi; Thorne, Brent «Tombstoneite, a new mineral from Tombstone, Arizona, USA, with a pinwheel-like Te6+O3(Te4+O3)3 cluster». Mineralogical Magazine, undefined/ed, pàg. 1–8. DOI: https://doi.org/10.1180/mgm.2022.98 [Consulta: 28 desembre 2022].
# Mifflinville

Mifflinville és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.213 habitants.

## Demografia

Segons el cens del 2000, Mifflinville tenia 1.213 habitants, 508 habitatges, i 376 famílies. La densitat de població era de 339,4 habitants/km².
Dels 508 habitatges en un 27,6% hi vivien nens de menys de 18 anys, en un 61% hi vivien parelles casades, en un 9,4% dones solteres, i en un 25,8% no eren unitats familiars. En el 23,2% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,8.
Per edats la població es repartia de la següent manera: un 21% tenia menys de 18 anys, un 5,6% entre 18 i 24, un 27,9% entre 25 i 44, un 28,4% de 45 a 60 i un 17,1% 65 anys o més.
L'edat mediana era de 42 anys. Per cada 100 dones de 18 o més anys hi havia 89 homes.
La renda mediana per habitatge era de 37.250 $ i la renda mediana per família de 43.317 $. Els homes tenien una renda mediana de 30.938 $ mentre que les dones 21.023 $. La renda per capita de la població era de 19.091 $. Entorn del 5,2% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mifflinville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Mifflinville». American Fact Finder. Oficina del Cens dels Estats Units, 12-01-2010.
# Can Ferrandis (Fornells de la Selva)

Can Ferrandis és una obra de Fornells de la Selva (Gironès) inclosa a l'Inventari del Patrimoni Arquitectònic de Catalunya.

## Descripció

És un edifici civil de forma basilical de dimensions mitjanes i arrebossada de blanc. Al cos central hi ha un portal rectangular de pedra treballada i la llinda datada de 1791. Damunt hi ha un balcó, també de forma rectangular i amb ferro forjat i al seu damunt un rellotge de sol. D'altres obertures com finestres i un altre balcó són també de pedra treballada. Al costat esquerre hi ha altres dependències.
Fou construïda al llarg del segle xviii així en una finestra hi trobem la data de 1700 i en la llinda del portal la de 1791.

## Referències

* 1 2 3 4 «Can Ferrandis». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 novembre 2016].
# IWeb

iWeb era una eina per crear pàgines web, basada en plantilles WYSIWYG, desenvolupada per Apple Inc. La primera versió d'iWeb va ser anunciada a la Macworld Conference & Expo a San Francisco, el día 10 de juny de 2006 formant part del paquet d'aplicacions iLife '06. iWeb '11 es va presentar el 20 d'octubre de 2010 formant part de iLife '11, tot i que no va ser actualitzada de la seva versió prèvia que venia inclosa a iLife '09. Apple va finalitzar el seu desenvolupament el 2011.

## Característiques

iWeb era una eina per crear pàgines web i blogs sense necessitat de conèixer llenguatges de programació web per part de l'usuari.
Les característiques bàsiques d'iWeb :
* Plantilles predisenyades per Apple.
* Creació fàcil i flexible de pàgines web.
* Possibilitat d'arrossegar i deixar anar arxius multimèdia
* Blogging
* Podcasting
* Publicació de les pàgines web directament en el servei MobileMe (opció no disponible quan MobileMe va ser substituït per iCloud a l'Octubre de 2011), per FTP o en un directori.
* Possibilitat afegir codi HTML
* Integració amb paquet iLife, amb possibilitat afegir fotos d'IPhoto, pel·lícules d'IMovie i àudio d'Itunes i GarageBand
Algunes de les seves mancances:
* iWeb crea diferents arxius per cada pàgina i codi poc estructurat
* Falta de personalització avançada d'eines SEO per millor posicionament en motors de cerca
* Limitat nombre de plantilles.

## Referències

* ↑ / Apple anuncia iLife'06 Consultat 2 d'abril de 2014 (anglès)

## Enllaços externs

* Pàgina oficial Apple suport iWeb Consulta 2 d'abril de 2014. (anglès)
# Berson

Berson és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.490 | 1.449 | 1.467 | 1.531 | 1.490 | 1.518 | 1.697 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jacky Roturier | |

## Referències

* ↑ Toponímia occitana
# Fulcoald de Roergue

Fulcoald (Fugald o Fulguald) fou comte de Roergue, mort abans de 849.
En temps de Lluís el Pietós fou missus a les diòcesis de Nimes i Roergue, i en aquest darrer territori hi tenia extenses possessions patrimonials. Se'l suposa fill del comte Gibert o Gilabert I de Roergue documentat el 795.
No se sap quan fou nomenat però havia de ser comte abans del 837. Armand de Fluvià situa la seva mort vers el 849. Cal pensar que en aquest any era ja força gran i per això s'ha suposat que tenia associat al seu fill Frèdol a qui va enviar a Tolosa per defensar-la contra Carles el Calb quan aquest va atacar la ciutat el maig del 844 després de l'execució del comte Bernat de Septimània.
A la seva mort el 849 o abans, el va succeir Frèdol, comte de Tolosa, de Pallars i de Ribagorça.

## Vegeu també

* Llista dels comtes de Tolosa.

## Bibliografia

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
* L'Enciclopedia, Grup Enciclopèdia Catalana
# Mifflin (Pennsilvània)

Mifflin és una població dels Estats Units a l'estat de Pennsilvània. Segons el cens del 2000 tenia 627 habitants.

## Demografia

Segons el cens del 2000, Mifflin tenia 627 habitants, 234 habitatges, i 165 famílies. La densitat de població era de 1.344,9 habitants/km².
Dels 234 habitatges en un 38,5% hi vivien nens de menys de 18 anys, en un 49,1% hi vivien parelles casades, en un 13,2% dones solteres, i en un 29,1% no eren unitats familiars. En el 23,5% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,9% tenia menys de 18 anys, un 10,4% entre 18 i 24, un 30,9% entre 25 i 44, un 20,9% de 45 a 60 i un 8,9% 65 anys o més.
L'edat mediana era de 32 anys. Per cada 100 dones de 18 o més anys hi havia 96,5 homes.
La renda mediana per habitatge era de 26.438 $ i la renda mediana per família de 28.750 $. Els homes tenien una renda mediana de 27.386 $ mentre que les dones 19.044 $. La renda per capita de la població era de 12.843 $. Entorn del 14,9% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mifflin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Mifflin». American Fact Finder. Oficina del Cens dels Estats Units, 12-01-2010.
# Cap de la Roca

El cap de la Roca (en portugués Cabo da Roca) és un cap situat en el punt més occidental de l'Europa continental, de tota Euràsia i de la península Ibèrica i Portugal. Era conegut pels romans com a Magnum Promontorium i durant l'era de la navegació a vela com la Roca de Lisboa.
Està situat en el districte de Lisboa, al terme municipal de Sintra; a 40 quilòmetres a l'oest de la capital lusitana i a 18 quilòmetres a l'oest de Sintra en el Parc Natural de Sintra-Cascais. Les seues coordenades estan inscrites en una placa de pedra del monument del lloc. El penya-segat emergeix de l'oceà Atlàntic i arriba a una altura de 144 metres sobre el nivell del mar. Damunt del penya-segat hi ha un far i una botiga per a turistes.

## Galeria d'imatges

* El far en el cap de la Roca
* Cabo de la Roca: el penya-segat
* Vista panoràmica
* El monument

## Referències

* 1 2 3 «Cape Roca» (en anglés). Encyclopædia Britannica, 2008.

## Enllaços externs

* Lloc Oficial de Turisme de Portugal
* Observació d'aus en Cabo da Roca en Aves de Portugal (portuguès)
# Cabdill rogenc

El cabdill rogenc (Cnipodectes superrufus) és un ocell de la família dels tirànids (Tyrannidae).

## Hàbitat i distribució

Viu entre la malesa del bosc de les terres baixes al sud-est del Perú i nord-oest de Bolívia.

## Referències

* ↑ «Cabdill rogenc». Cercaterm. TERMCAT, Centre de Terminologia. Rev. 20/10/2022(català)
# Issei Yamamoto

Issei Yamamoto (japonès: 山本 一清, Yamamoto Issei) (Prefactura de Shiga, 27 de maig de 1889 (any 22 de l'Era Meiji) - Kusatsu, 16 de gener de 1959 (any 34 de l'Era Shōwa), va ser un astrònom, professor d'universitat i polític japonès.

## Biografia

Issei Yamamoto es va graduar a la Universitat de Kyoto, amb un doctorat presentant la tesi 「大気ニヨル光線屈折ノ効果研究ノ為 水沢ニ於テ行ヘル緯度変化ノ同時観測」- «Observacions simultànies. La variació de latitud Mizusawa a dues línies de prova per a la recerca. Estudi d'eficiència. L'efecte refractiu dels raigs Niyoru a l'atmosfera». Va ensenyar astronomia a la mateixa Universistat de Kyoto.
El 1920, es va convertir en el primer president de l'Associació Astronòmica Oriental (東亜天文学会). També va ser director de l'Observatori Kwasan de Kyoto.

## Honors

* Un cràter lunar va ser anomenat Yamamoto el 1970 per decisió de la Unió Astronòmica Internacional.
* Un asteroide porta el nom de (2249) Yamamoto.

## Referències

* ↑ (japonès)「天界407 1959年3・4月号 山本一清先生を偲ぶ 父・山本一清の思い出 山本進」（東亜天文学会）
# Partit d'Internet

El Partit d'Internet (en castellà i oficialment, Partido de Internet; sigles: INTERNET) és un partit polític d'àmbit espanyol amb l'objectiu d'implantar la democràcia directa electrònica. Es fundà com a plataforma el 2008 i com a partit polític registrat des del 20 de gener de 2010.
El Partit d'Internet es defineix com a partit sense ideologia, o que la seva única ideologia és la democràcia participativa. No té programa electoral. En el cas de tenir algun representant electe, aquest votaria segons el que els ciutadans votessin via internet mitjançant el seu DNI electrònic.
El Partit d'Internet es presentà a les Eleccions generals espanyoles de 2011 per la circumscripció de Cadis i rebé 603 vots, un 0,09% de l'electors gaditans.

## Referències

* ↑ Noticia del Congreso Fundacional Público (21-11-2009)
* 1 2 3 «El Partit d'Internet ja és al registre oficial de partits polítics». 3cat24.cat, 03-02-2010 [Consulta: 27 desembre 2011].
* 1 2 Neix el Partit d'Internet Btv.
* ↑ «Registro de partidos políticos españoles.». Arxivat de l'original el 2011-03-07. [Consulta: 27 desembre 2011].
* ↑ «Registro de partidos políticos en el Ministerio del Interior». Arxivat de l'original el 2010-12-22. [Consulta: 27 desembre 2011].
* ↑ 23 partidos aspiran a lograr escaños al Congreso y 22 al Senado en Andalucía, 7 de ellos en todas las provincias Europapress.
* ↑ Resultats provisionals de les candidatures Arxivat 2011-11-29 a Wayback Machine.. Mir. Eleccions generals de 2011
# Fulbert de Chartres

Fulbert de Chartres (960 - 10 d'abril de 1028) fou un bisbe de Chartres, amic i deixeble de Gerbert d'Aurillac.
Sant de l'Església Catòlica, la seva festivitat se celebra el 10 d'abril. És el fundador i la personalitat més eminent de l'Escola de Chartres. Savi de renom, docent en ciències profanes, teòleg i científic, ha passat a la història per ser el mestre d'obres de la reconstrucció de l'esplèndida catedral de Chartres després de l'incendi de la nit del 7 de setembre del 1020.
S'ignora on va néixer exactament i la data, però es calcula que podia ser originari de la Picardia. El seu nom prové de l'alemany volk (poble) i bert (brillant). Al contrari que els seus predecessors i successors en l'episcopat de Chartres, tots fills de famílies nobles, Fulbert provenia d'una família humil. S'educà a Reims, on molt probablement rebé part de la seva formació de part de l'arquebisbe Gerbert d'Aurillac, futur papa Silvestre II. Està documentada la seva estada a Reims al llarg de l'any 984. Fou enviat després a Chartres, on ensenyà durant vint anys abans de ser nomenat bisbe d'aquesta ciutat amb cinquanta anys l'any 1007. Allà fundà una escola de gran fama i notorietat, l'Escola de Chartres, de caràcter neoplatònic i neopitagòric, que destacà principalment en filosofia, matemàtiques i astronomia, a més de teologia.
Fou preceptor de Robert, fill del rei Hug Capet, qui més endavant, ja com rei Robert II de França conegut com "el Pietós", el nomenà bisbe de Chartres el 1007. Fou un bisbe conscient de la necessitat d'independència de l'Església. Fou conseller de nombrosos prínceps i reis, entre d'altres els d'Anglaterra, Hongria i Dinamarca.
Fou durant la seva vida un gran mestre en teologia, però també ensenyà gramàtica, retòrica, dialèctica, aritmètica i geometria. Fulbert fou qualificat pels seus contemporanis com el «venerable Sòcrates de l'acadèmia de Chartres».

## Referències

* ↑ «Fulbert de Chartres». Gran Enciclopèdia Catalana. Barcelona: Grup Enciclopèdia Catalana.
* ↑ Mac Kinney, p. 5 and Behrends, p. xvi
* ↑ «Célébrations nationales 2006». [Consulta: 3 abril 2022].